Document ID: 32011D0360

A BIZOTTSÁG VÉGREHAJTÁSI HATÁROZATA
(2011. június 20.)
a 2008/855/EK határozatnak a klasszikus sertéspestis magyarországi és szlovákiai előfordulásával összefüggő járványvédelmi intézkedésekre vonatkozóan történő módosításáról
(az értesítés a C(2011) 4213. számú dokumentummal történt)
(EGT-vonatkozású szöveg)
(2011/360/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
mivel:
(1)
Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2008. november 3-i 2008/855/EK bizottsági határozat (3) járványügyi intézkedéseket ír elő az említett határozat mellékletében felsorolt tagállamokban, illetve régióikban előforduló klasszikus sertéspestissel kapcsolatban.
(2)
Magyarország tájékoztatta a Bizottságot a betegséggel kapcsolatban Heves megye területén, valamint Borsod-Abaúj-Zemplén megye egyes területein a közelmúltban a vaddisznóállomány körében tapasztalt fejleményekről.
(3)
A kapott tájékoztatás szerint a vaddisznók körében előforduló klasszikus sertéspestist az említett megyék területén felszámolták. Ennek megfelelően azokat a területeket, amelyeken javult a helyzet, el kell hagyni a 2008/855/EK határozat mellékletében szereplő listáról, valamint tekintetükben ezentúl nem kell alkalmazni az említett határozatban előírt intézkedéseket.
(4)
Szlovákia tájékoztatta a Bizottságot a házisertés- és vaddisznóállomány körében e betegséggel kapcsolatban a 2008/855/EK határozat mellékletében szereplő szlovákiai területeken a közelmúltban tapasztalt fejleményekről.
(5)
A kapott tájékoztatás szerint a házi sertések és a vaddisznók körében előforduló klasszikus sertéspestist az említett területeken felszámolták. Ennek megfelelően azokat a területeket, amelyeken javult a helyzet, el kell hagyni a 2008/855/EK határozat mellékletében szereplő listáról, valamint az említett határozatban előírt intézkedések a továbbiakban nem alkalmazandók Szlovákia egész területére.
(6)
A 2008/855/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2008/855/EK határozat melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2011. június 20-án.

Labels: 3
18
6